Okresná prokuratúra Lučenec 
F. Lehára 12, 984 80 Lučenec 1

Sp. zn. : 1 Pv 35/13/6606	Lučenec, 18.2.2013
EEČ : 2-47-28-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Lučenec
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
ako otec  syna XXXXX, nar. XXXXX a dcéry XXXXX, nar. XXXXX hoci bol podľa právoplatného rozsudku  Okresného súdu v Lučenci  č.  8P 203/2009 z 09.11.2009 počnúc dňom  01.10.2009 povinný platiť znížené výživné  na syna XXXXX a na dcéru XXXXX na každého samostatne mesačne zo sumy 57 € na sumu 30 % zo sumy životného minima vždy mesačne predom do 20-teho dňa toho ktorého mesiaca k rukám matky detí XXXXX, nar. XXXXX z Lučenca takto uloženú  povinnosť  v Lučenci  a inde riadne neplnil a za obdobie od 01.05.2012 do 31.01.2013 dlhoval na výživnom celkom 440 €, hoci bol rozsudkom OS v Lučenci č. 22T 166/2010 z 23.11.2010, ktorý nadobudol právoplatnosť a vykonateľnosť dňa 09.12.2010 uznaný vinným z prečinu zanedbania povinnej výživy podľa § 207 ods. 1 Tr. zákona     
lebo zanikla trestnosť činu
Odôvodnenie:
Vyšetrovateľ OR PZ v Lučenci bolo dňa 03.01.2013 pod č. ORP-858/OVK-LC-2012 začaté trestné stíhanie a zároveň vznesené obvinenie XXXXX, nar. XXXXX pre prečin zanedbania povinnej výživy podľa §  207 odsek 1, ods. 3 písm. c/ Trestného zákona, ktorý mal spáchať spôsobom  a v rozsahu uvedenom v skutkovej  vete vo  výrokovej časti tohto uznesenia. 
	Vyšetrovateľ OR PZ po ukončení vyšetrovania predložil dňa 13.02.2013 na okresnú prokuratúru návrh na zastavenie trestného stíhania z 12.02.2013, ktorý návrh odôvodnil splnením podmienok podľa § 86 písm. a/ Trestného zákona obvineným. 
	Po preskúmaní návrhu a obsahu vyšetrovacieho spisu vzťahujúceho sa na predmetnú trestnú vec som z výpovede obvineného XXXXX z 31.01.2013 zistil, že tento postupne, naposledy dňa 25.01.2013 poštovým peňažným poukazom vyplatil celú dlžnú sumu výživného vo výške 480 €, ktorá skutočnosť vyplýva aj z pripojeného poštového poukazu. 
Svedkyňa - poškodená XXXXX pri výsluchu dňa 11.02.2013 uviedla, že povinný XXXXX jej po nepravidelnom plnení vyživovacej povinnosti v januári roku 2013 poštovým poukazom vyplatil 480 €, čím uhradil celú dlžnú sumu výživného od 01.05.2012 až do konca februára 2013, tiež vo výpovedi uviedla, že vyživovacia povinnosť jej manžela na syna XXXXX bola zrušená dňa 03.09.2012, predtým vo výpovedi uviedla, že hoci obv. XXXXX výživné neplatil, jej deti syn XXXXX a dcéra XXXXX núdzou netrpeli.	Podľa § 86 písmeno a/  Trestného zákona  trestnosť činu zaniká aj vtedy  ak ide o prečin zanedbania povinnej výživy  podľa § 207 Trestného zákona, ak prečin nemal trvale nepriaznivé následky a páchateľ svoju povinnosť dodatočne  splnil skôr než  sa  súd odobral na záverečnú poradu. 
Podľa § 215 ods. 1 písm. h/ Tr. poriadku prokurátor zastaví trestné stíhanie ak zanikla trestnosť činu.
	Z uvedeného dôvodu nakoľko obvinený  XXXXX splnil vyživovaciu povinnosť, preto bolo potrebné o jeho trestnom stíhaní za  prečin zanedbania povinnej výživy podľa § 207 odsek 1  Trestného zákona   rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavel Melo
prokurátor